## Uputa o načinu i postupku izrade izvješča o stanju potraživanja iz inozemstva

### NN 9/1995 (10.2.1995.), Uputa o načinu i postupku izrade izvješča o stanju potraživanja iz inozemstva

# NARODNA BANKA HRVATSKE

Na temelju članka 75. Zakona o Narodnoj banci
Hrvatske ("Narodne novine", br. 74/92, 26/93, 79/93)
a u svezi točke V. stavak 2. Odluke o uvjetima i načinu
obavljanja devizne dokumentarne kontrole ("Narodne novine",
br 115/93), guverner Narodne banke Hrvatske donosi

## Uputu

### o načinu i postupku izrade izvješča o stanju potraživanja iz inozemstva

I.

Domaće pravne osobe dužne su Narodnoj
banci Hrvatske dostavljati mjesečna izvješća
o stanju potraživanja iz inozemstva po osnovi izvoza robe
i usluga do 10-og u mjesecu za protekli mjesec.

Kao datum nastanka potraživanja u smislu ove
Upute smatra se dan obavljenog izvoza odnosno dan obavljene usluge.

Pod potraživanjem u smislu stavka 1. ove točke
smatra se vrijednost izvoza robe i usluga izvršenih zaključno
do posljednjeg dana u mjesecu za koji se podnosi izvješće,
uključujući i izvoz iz ranijih mjeseci, a koji do
tog datuma nijc naplaćen.

II.

Po poslovima izvoza robe i usluga na kredit u izvješči
se unose samo potraživanja kojima je rok prema ugovoru, kreditu
istekao.

Pod rokovima prema ugovoru o kreditu smatraju se
produženi rokovi naplate kredita odnosno pojedinih anuieta
u smislu Odluke o uvjetima uz koje se može odobriti produženje
roka naplate izvezene robe i usluga ("Narodne novine",
br. 115/93 i 97/94).

III.

Za potraživanja po osnovi prodane robe i pruženih
usluga s plaćanjem putem novčanih kartica, izvješća
podnosi agent-zastupnik, a ne domaća pravna osoba koja je
prodala robu odnosno pružila uslugu.

IV.

Domaće pravne osobe koje se bave iznajmljivanje
osobnih automobila u vlasništvu stranih firmi dužne
su dostavljati izvješća o stanju potraživanja
po osnovi dijela provizije po tim poslovima.

V.

Potraživanja po poslovima posredovanja u vanjskotrgovinskom
prometu (reexport) iskazuju se samo za iznos ostvarene pozitivne
razlike - dobit.

VI.

Domaće pravne osobe koje se bave zastupanjem
stranih tvrtki i pravne osobe koje prodaju robu s konsignacijskih
skladišta za račun stranih tvrtki iskazuju potraživanja
po osnovi obračunate posredničke odnosno zastupničke
provizije.

VII.

Po osnovi izvođenja investicijskih radova u inozemstvu
iskazuju se samo iznosi koje su domaće pravne osobe, koje
izvode investicijske radove dužne nakon završetka tih
radova prenijeti na račune domaćih banaka,

Podatke iz stavka 1. ove točke dostavlja domaća
pravna osoba - nositelj posla.

VIII.

Po poslovima dugoročne proizvodne kooperacije
kao i po poslovima kod kojih se naplata obavlja uvozom robe i
usluga ne podnose se izvješća o potraživanjima.

IX.

Za izvoz knjiga, časopisa, tiska i drugih
publikacija, kao rok dospijeća potraživanja iz inozemstva
smatraju se rokovi određeni prema točki XII. Odluke
o uvjetima uz koje se može odobriti produženje roka
naplate izvezene robe i usluga.

Produženi rokovi naplate iz navedene Odluke
smatraju se u smislu ove Upute zakonskim rokom za naplatu potraživanja.

X.

Podatke o stanju potraživanja iz inozemstva
domaće pravne osobe dostavljaju prema obrascima koji se
daju u prilogu i sastavnim su dijelom ove Upute. Podaci se iskazu
ju po slijedećim osnovama:

1) potraživanja po poslovima izvoza robe za
gotovo, brojčana oznaka 1 (obrazac 1);

2) potraživanja po poslovima izvoza usluga za
gotovo, brojčana oznaka 2 (obrazac 1);

3) potraživanja po osnovi izvodenja investicijskih
radova u inozemstvu, brojčana oznaka 3 (obrazac 1);

4) potraživanja po osnovi izvoza na kredit (obrazac
2).

XI.

U pojedine kolone obrasca 1 unose se slijedeći
podaci:

- u kolonu 1 upisuje se redni broj;

- u kolonu 2 upisuje se naziv i brojčana oznaka
zemlje dužnika;

- u kolonu 3 upisuje se slovna kratica i brojčana
oznaka valute naplate;

- u kolonu 4 upisuje se iznos ukupnih dospjelih potraživanja,
koja se odnose na istu zemlju i istu valutu, bez obzira na pojedinačne
sklopljene ugovore;

- u kolonu 5 upisuje se iznos potraživanja u
zakonskom roku;

- u kolonu 6 upisuje se iznos potraživanja,
kojem je istekao zekonski rok naplate, a koji nije naplaćen
do 1 godine;

- u kolonu 7 upisuje se iznos potraživanja,
koji nije na plaćen u roku od 1 do 5 godina;

- u kolonu 8 upisuje se iznos potraživanja,
koji nije naplaćen u vremenu dužem od 5 godina.

Zbroj iznosa iz kolona 5, 6, 7 i 8 jednak je iznosu
iz kolone 4.

XII.

U pojedine kolone obrasca 2 unose se slijedeći
podaci:

- u kolonu 1 upisuje se redni broj;

- u kolonu 4 upisuju se ukupni iznosi potraživanja
po osnovi izvoza na kredit, koji nisu naplaćeni u rokovima
predviđenim u ugovoru o kreditu;

- u kolonu 5 upisuju se iznosi potraživanja
koji nisu naplaćeni do jedne godine od dana dospijeća
za naplatu;

- u kolonu 6 upisuju se iznosi potraživanja
koji nisu naplaćeni u roku od 1 do 5 godina od dana dospijeća
za naplatu;

- u kolonu 7 upisuju se iznosi potraživanja
koji nisu naplaćeni u roku dužem od 5 godina.

Zbroj iznosa iz kolona 5, 6 i 7 jednak je iznosu
iz kolone 4.

XIII.

Stanje potraživanja u obrascima 1 i 2 iskazuje
se preme podacima iz evidencija koje se vode sukladno članku
58. Zakona o osnovama deviznog sustava, deviznog poslovanja i
prometu zlata, odnosno sukladno Naredbi o vodenju nadzorne knjige
svakog sklopljenog vanjskotrgovinskog posla i kreditnog posla
s inozemstvom ("Narodne novine", br. 112/93).

XIV.

Za oznake novčanih jedinica i zemalja koriste
se slovne kratice i brojčane oznake iz Upute o upotrebi
slovnih kratica i brojčanih oznaka za zemlje i novčane
jedinice u platnom prometu s inozemstvom ("Narodne novine"
br. 48/84).

XV.

Ova Uputa stupa na snagu danom objave u "Narodnim
novinama", a prvo izvješće u smislu ove Upute
domaće pravne osobe će dostaviti sa stanjem na dan
31. siječnja 1995. godine.

U.br. 7/95

Zagreb, 8. veljače 1995.

Guverner Narodne banke Hrvatske

**dr. Pero Jurković,**
v. r.

![](dodatni/362523.gif)

Uputa, NN 9/1995-144
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)